recursal/SuperWikiNEXT-32B huggingface dataset:
**Nyingmapa kloostrid**

Neid kutsutakse ka 6 Nyingma emakloostriks. Nad on läbi aegade ka vahetunud, seega eri ajastutel väikesed muutused Dorje Drag, Mindroling, Palri asuvad lõunas ja Kathok Palyul Dzogchen lõunas.

Hilisem skeem Chongye Palri Thegchog Ling Shechen

Mindroling - Shechen ja Dzogchen - keskosas Kathok ja Palyul

Dodrubchen asendab Kathoki

Neid kutsutakse ka troonikloostriteks, kuna nad esindavad konkreetseid ningma traditsiooni ja õpetuse pärimusliine.

Peale nende on Nyingmaal suur hulk muid kloostreid veel Nepalis, Bhutanis, Indias, Indias Sikkimis ja nüüdsest ka läänemaailmas.

Eesti Nyingma on olemas, kuid klooster puudub.

PunaMytsikeste ajalugu toetub sellistele kloostritele nagu Samje ja Mindroling. Samye-Ling ja Mindroling kui traditsiooni pesapaik.

Mis puutub Nyingma kloostrite suurusse, siis selles on neid edestanud kõik koolkonnad nii kloostrite hulga kui munkade arvu poolest.

PunaMytsikesed ei ole kunagi seadnud enda eesmärgiks rajada suuri klooster-linnu nagu Sera ja Drepung, kus munkade arv tihti ületas 10 000 piiri.

Alati on suunitlus olnud väikeste kogukondade poole ja tihti figureerib ningmaa kloostrite nimetuses selline mõiste nagu gompaa tiibeti keeli (dGon-pa) Eesmärgiks oli rajada sellist tüüpi kloostrid, mis võimaldasid eraklust ning vaikuses ja rahus tegutsemist.

Välislingid
-----------

* The Tibetan and Himalayan Digital Library
* Словарь буддизма
**Amata raudteejaam** on endine raudteejaam Ieriķi–Gulbene–Abrene raudteel Cēsise piirkonna Drabeši vallas Amata külas. Avamisaegse haldusjaotuse järgi jäi see Āraiši kihelkonda Rencēni mõisa maadele.

Peatus asus Riia jaamast 83 km kaugusel. 

Jaam avati *Putra* raudteejaamana aastal 1918. Tänapäevase nime sai peatus aastal 1920. Jaam on tähelepanuväärne selle poolest, et kogu tegutsemisaja vältel puudus sel jaamahoone, selle funktsioone täitsid sel ajal erinevad jaama juures asunud raudteele kuulunud ehitised. Amata suleti raudtee sulgemisel aastal 1999, kuigi reisiliiklus lõppes seal juba aastal 1988.

Kuigi Amatale eelnes raudteel Melturi peatus, ei peatunud selle liini rongid kunagi Melturis, sisuliselt eelnes liinil Amatale Ieriķi raudteejaam, ka loeti liini just selle jaama juurest algavaks.

Viited
------

1. ↑  T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 121. lk. ISBN 978-9984-38-698-0

Välislingid
-----------

* Infot jaama kohta; fotod (*vene keeles*)
* Jaam vanal kaardil

|  |  |  |
| --- | --- | --- |
| **Eelnev peatus** | **Endine raudteepeatus**  | **Järgnev peatus** |
|  Melturi |  **Amata** | Rāmuļi  |
Urotropiin
**Sommelet’ reaktsioon** on aldehüüdide saamise meetod, mis põhineb primaarsete halogeniidide reaktsioonil heksametüleentetraamiiniga (urotropiiniga) ja moodustuvate kvaternaarsete ammooniumsoolade järgneval hüdrolüüsil:

R–CH2–Hlg + (CH2)6N4 → [R–CH2–N(CH2)6N3]+Hlg– → RCHO

Marcel Sommelet avaldas selle reaktsiooni 1913. aastal kui bensüülhalogeniidide aromaatseteks aldehüüdideks konversiooni meetodi: ArCH2Hlg → ArCHO

Sommelet’ reaktsiooni saab edukalt kasutada aldehüüdide saamiseks erinevatest primaarsetest halogeniididest, näiteks RCH2Hlg on bensüül-, allüül-, alkoksümetüül- jmt halogeniid (saagis 70–80%); R võib olla ka heteroaromaatne rühm, nagu tiofeeni, püridiini, tiasooli jmt derivaat.

Tavaliselt reagentide segu vees või vesi-etanool segus või 50% äädikhappes kuumutatakse mitu tundi. Ammooniumsoola hüdrolüüs toimub keetmisel. Alküülhalogeniidide AlkCH2Hlg korral on vajalik kuumutamine vähemalt 24 tundi ja saagised on alla 50%.

Kuna kvaternaarseid ammooniumsooli annavad kergesti (aktiivsed) primaarsed halogeniidid, siis saab seda protsessi kasutada reaktsiooniproduktide segust primaarsete halogeniidide selektiivseks konversiooniks aldehüüdideks, seega selektiivseks eraldamiseks segust.

Sommelet' reaktsiooni analoogid
-------------------------------

Urotropiini ja alküül- või bensüülhaliidide kvaternaarsed ammooniumsoolad happelisel hüdrolüüsil soolhappega annavad primaarsed amiinid, see on tuntud kui Delepine reaktsioon.

[R–CH2–N(CH2)6N3]+X– +3HCl + 6H2O → RCH2NH2•HX + 6HCHO + 3NH4Cl

N,N-Dimetüülaniliin (DMA)
Uus analoogset tüüpi reaktsioon töötati välja Koit Läätse poolt, patenteeritud 1960. aastal. Selektiivselt viidi primaarsed allüülsed kloriidid (näiteks geranüülkloriid) dimetüülfenüülamiiniga (N,N-dimetüülaniliin) kvaternaarseteks ammoonium sooladeks, mille kuumutamisel kaaliumatsetaadiga saadi äädikhappe estrid:

R–CH2–CMe=CH–CH2–Cl + Me2NPh → [R–CH2–CMe=CH–CH2–NMe2]+Cl– → R–CH2–CMe=CH–CH2–OAc ,

kus R = alküül, alkenüül jm, Me = CH3, Ph = C6H5 ja Ac = C(O)CH3

Hiljem laiendati seda meetodit ammooniumsoola lagundamise varieerimisega saamaks eetreid (leeliselise etanooliga) või estreid (karboksüülhapete kaaliumsooladega) või primaarseid allüülseid kloriide (kuumutamisel umbes 100 °C). Ammooniumkomplekside tekke kiirendamiseks võib kasutada metanooli lisandit.

Vaata ka
--------

* Kvaternaarsed ammooniumkatioonid

Viited
------

1. ↑  Marcel Sommelet. Sur un mode de décomposition des halogénoalcoylates d'hexaméthylène-tétramine. – *Compt. rend*. 1913, 157, 852–854.
2. 1 2  Леетс К. В. Способ выделения первичных замещенных аллильных галогенпроизводных из смеси с изомерными соединениями. – *Авт. свид. СССР* № 128860. Опубликовано в Б. И. 1960, № 11.
3. ↑  Леетс К. В. Когерман А. П. Кудрявцев И. Б. Таммару У. Э. Ранг Х. А. Краав Л. П. Способ выделения бета-непредельных первичных хлоралкилов. – *Авт. свид. СССР* № 582241. Опубл. в Б. И. 1977, № 44, 83.
4. ↑  K. Siirde, A. Erm, H. Rang, A. Kogerman, I. Kudrjavtsev, K. Lääts. *Stereoselective Separation of Substituted Allylic Chloroderivatives*. – *Proc. Estonian Acad. Sci. Chem*. 1991, 40(4), 200-204.
|  |
| --- |
|  |
| Medalikohad |
| Euroopa U-19 meistrivõistlused |
| **Hõbe** | 2018 | jalgpall |

**Bioty Moise Kean** (sündinud 28. veebruaril 2000 Vercellis) on Itaalia jalgpallur, kes mängib ründajana Itaalia kõrgliiga klubis Torino Juventus ja Itaalia jalgpallikoondises.

Aastatel 2007–2010 kuulus ta Torino FC noorteakadeemiasse. Seejärel liitus ta Juventusega. Juventuse meeskonnas debüteeris ta Itaalia kõrgliigas 19. novembril 2016 mängus Pescara vastu. Sellega sai Kean Juventuse noorimaks debütandiks ja esimeseks 2000. aastatel sündinud mängijaks Euroopa ühes neljas suurimas kõrgliigas. Sama aasta 22. novembril debüteeris ta UEFA Meistrite Liiga alagrupimängus Sevilla vastu, saades jällegi esimeseks 2000. aastatel sündinud mängijaks UEFA Meistrite Liigas. 27. mail 2017 lõi Kean 2:1 võiduga lõppenud mängus Bologna üle Juventuse võiduvärava. Hooajal 2017–18 mängis Itaalia kõrgliigas laenul Hellas Veronas, lüües sel hooajal liigas neli väravat. Hooajal 2018–19 lõi Kean Juventuses mängides Itaalia kõrgliigas kuus väravat.

2019. aasta augustis siirdus ta Inglismaa kõrgliiga klubisse Everton, kellega sõlmis viieaastase lepingu. Esimese värava lõi ta Inglismaa kõrgliigas 21. jaanuaril 2020 mängus Newcastle Unitedi vastu. Kokku jäi hooajal 2019–20 tema arvele 33 mänguga vaid kaks väravat.

2020. aasta oktoobris siirdus Kean laenule Paris Saint-Germaini. Esimese värava Prantsusmaa kõrgliigas lõi ta sama aasta 24. oktoobril mängus Dijoni vastu.

2018. aastal võitis Kean Itaalia kuni 19-aastaste koondisega Euroopa omavanuste meistrivõistlustel hõbemedali. Itaalia jalgpallikoondises tegi ta debüüdi 20. novembril 2018 sõprusmängus USA vastu. Koondisekarjääri esimese värava lõi ta 23. märtsil 2019 EM-i valikmängus Soome vastu.

Tema vanemad on Elevandiluuranniku päritolu.

Saavutused
----------

Juventus
* Serie A: 2016–17, 2018–19
* Coppa Italia: 2016–17
* Supercoppa Italiana: 2018

Paris Saint-Germain
* Trophée des Champions: 2020

Viited
------

1. ↑  "16-year-old Moise Kean makes Juventus debut as first Serie A player born in 2000s". Fox Sports. 19.11.2016. Vaadatud 18.2.2021
2. ↑  "Everton Sign Striker Kean". Everton FC. 4.8.2019. Vaadatud 18.2.2021
3. ↑  "Who is Moise Kean? The Juventus starlet in profile following his senior debut for the Bianconeri". The Mirror. 24.11.2016. Vaadatud 18.2.2021

Välislingid
-----------

 Moise Kean – pildid, videod ja helifailid Wikimedia Commonsis
**Somaatiline närvisüsteem** on selgroogsetel loomadel närvidest koosnev närvisüsteemi osa, mis on seotud skeletilihaste tahtele alluva tööga ja meeleelunditega. 

Somaatiline närvisüsteem liigitatakse piirdenärvisüsteemi hulka ja ta töötab koos kesknärvisüsteemiga. 

Somaatilise närvisüsteemi närvid innerveerivad nahka, vöötlihaseid, silmi, nina, kõrvu jt elundeid võimaldades meeleelundite vahendusel näha, kuulda, tunnetada, maitseid ja lõhnu tunda.

Somaatiline närvisüsteem on seotud info juhtimisega vastavatelt retseptorrakkudelt kesknärvisüsteemi poole (aferentne e. sensoorne osa) ja kesknärvisüsteemist lihaste, liigeste, mõningate näärmete või muude efektororganite suunas (eferentne osa).

Somaatilisse närvisüsteem koosneb kahte tüüpi neuronitest: sensoorsetest neuronitest ja motoneuronitest.

Somaatilise närvisüsteemi neuronid vabastavad neurotransmittereid (nt atsetüülkoliini) närvilõpete, keemiliste sünapside kaudu, mis on ühenduses sihtelundite struktuuridega. 

Somaatiline närvisüsteem ei kuulu autonoomsesse närvisüsteemi.

Erinevalt autonoomsest närvisüsteemist, mis vajab erutuse ülekandeks kahte neuronit, kasutab somaatiline närvisüsteem seljaaju ja ajutüve somaatilistest keskustest tuleva erutuse edastamiseks ühte neuronit.

Vaata ka
--------

* Autonoomne närvisüsteem

Viited
------

1. ↑  "Meditsiinisõnastik", 709:2004.
**Euroopa Liidu kodakondsus** hõlmab isiku ehk Euroopa Liidu liikmesriigi kodaniku ja institutsiooni ehk Euroopa Liidu vahelist kodakondsust.

Iga inimene, kellel on Euroopa Liidu liikmesriigi kodakondsus, on ühtlasi Euroopa Liidu kodanik. Euroopa Liidu kodakondsus loodi 1992. aastal Maastrichti lepinguga. Euroopa Liidu kodakondsus täiendab liikmesriikide kodakondsust, kuid ei asenda seda. Liidu kodanikel on asutamislepinguga antud õigused ja sellest tulenevad kohustused. Liidu kodakondsuse tähtsus seisneb asjaolus, et liidu kodanikel on ühenduse õiguse alusel reaalsed õigused. Vastavalt Euroopa Liidu lepingu teisele osale annab liidu kodakondsus järgmised põhilised õigused:

* õigus vabalt liikuda ja elada liikmesriikide territooriumil;
* õigus valida ja kandideerida Euroopa Parlamenti ning õigus valida ja kandideerida kohalikel valimistel oma elukohajärgses liikmesriigis;
* õigus saada kaitset diplomaatilistelt ja konsulaarasutustelt;
* õigus pöörduda petitsiooniga Euroopa Parlamendi poole;
* õigus pöörduda ombudsmani poole.

Liidu kodakondsus ei asenda liikmesriigi kodakondsust ning liikmesriikide kodakondsus on täielikult asjaomase liikmesriigi otsustada, nagu kinnitab Maastrichti lepingule lisatud deklaratsioon liikmesriigi kodakondsuse kohta. Seetõttu kehtestab iga liikmesriik – võttes nõuetekohaselt arvesse ühenduse õigust – kodakondsuse saamise ja selle kaotamise tingimused. Euroopa Liidul ei ole selles suhtes mingit pädevust. 

Euroopa Liidu kodanikul, kes on tähtajalise elamisõiguse alusel Eestis püsivalt elanud viis aastat järjest, on õigus ka alalisele elamisõigusele.

Viited
------

1. ↑  Maastrichti leping. 1992. II osa (artiklid 17-22)
2. ↑  Euroopa Parlamendi ja nõukogu direktiiv 2004/38/EÜ, mis käsitleb Euroopa Liidu kodanike ja nende perekonnaliikmete õigust liikuda ja elada vabalt liikmesriikide territooriumil (ELT L 158, 30.04.2004, lk 77–123).
Moirad: Klotho, Lachesis, Atropos
**Moirad** (kreeka keeles 'osa', 'saatus') olid vanakreeka mütoloogias saatusejumalannad, Zeusi ja õiglusejumalanna Themise tütred, keda harilikult kujutati vanade naistena:

* **Klotho** ('ketraja') ketras igale sündinud inimesele elulõnga. Tema sümbol oli koonal;
* Lachesis ('määraja') otsustas igaühe saatuse üle. Tema sümbol oli kirjarull, kuhu saatus kirja pandi;
* **Atropos** ('vältimatu', 'paratamatu') ei saanud end pöörata ja lõikas elulõnga oma kääridega katki. Tema sümbol oli käärid.

Moirad määrasid igaühe, ka jumalate saatuse. See andis neile teatud võimu ja nad ei kartnud kedagi, vastupidi, isegi Zeus pelgas neid pisut. Kuigi nad teadsid laias laastus igaühe saatust, ei ennustanud nad üldjuhul tulevikku.

"Iliases" ei olnud moirade arv ega nimed veel välja kujunenud. Varasemais allikais väidetakse ka, et moirad olevat sündinud ühest vanemast: kaosest (Chaos), ööst (Nyx) või saatusest (Ananke).

Moirad esinevad müüditegelastena harva, ainult müütides Admetosest ja Meleagrosest.

Naised austasid moirasid rohkem. Pruudid ohverdasid neile Ateenas lokke ning naised vandusid nende nimel.

Kujutlus igaühe saatuse määramisest kuduvate jumalannade poolt oli indoeurooplaste seas üldine, näiteks roomlased nimetasid saatusejumalannasid parkadeks, skandinaavlased nornideks ja baltlastel oli selle jaoks jumal Laima.

|  |  |
| --- | --- |
|  | Pildid, videod ja helifailid Commonsis: **Moirad** |
**Euroopa Liidu lahingugrupid** (inglise keeles *EU Battlegroups*) on põhiliselt Euroopa Liidu liikmesriikide relvajõududest moodustatud kiirreageerimisüksused, mis on mõeldud tegutsema eelkõige ÜRO palvel ning on võimelised täitma humanitaar-, pääste- ja rahuvalveülesandeid ning osalema kriiside ennetamisel ja tõkestamisel. 

Alates 2007. aastast on Euroopa Liidul kuue kuu kaupa valmiduses korraga kaks lahingugruppi. Lahingugrupid võivad olla moodustatud nii ühe riigi relvajõudude baasil kui ka mitmeriigilistena. Enamik lahingugruppe on mitmeriigilised. Kokku osaleb nende moodustamisel 26 riiki. Kuna lahingugruppides osalemine ei ole piiratud Euroopa Liidu liikmesusega, osalevad lahingugruppide moodustamisel ka liitu mittekuuluvad riigid (Norra ja Türgi). 

Lahingugrupid on umbes 1500-mehelised kiirreageerimisüksused, mis on kriisi korral suutelised reageerima 15 päeva jooksul ning peavad olema valmis kuni 120-päevaseks operatsiooniks, Brüsselist kuni 6000 kilomeetri kaugusel asuvatesse kriisikolletesse.

Iga lahingugrupp on valmiduses pool aastat järjest. Kokku on Euroopa Liidu lahingugruppe 18. Seni pole Euroopa Liit lahingugruppe operatsioonidel kasutanud.

Eesti osaleb Euroopa Liidu Põhjala lahingugrupis koos Rootsi, Soome, Norra, Iirimaa ja Suurbritanniaga.

Viited
------

1. ↑  Rootsis harjutati Põhjala Lahingugrupi saatmist operatsioonile[*alaline kõdulink*]. Kaitseministeeriumi koduleht, 17. november 2010. (Kasutatud 30. märtsil 2011.)

Välislingid
-----------

* The Battlegroup concept. Rootsi kaitseväe koduleht.
Ahjupannil küpsev seapraad, selle all vormis viinerid ja verivorstid
Lahtilõikamata seapraad
Seapraad ahjuporganditega
Keedukartul
**Seapraad** on praeahjus küpsetatud sealiha – traditsiooniline Eesti toit, mida pakutakse sageli pidulikel puhkudel nagu sünnipäevad, pulmad, matused jms. See kuulub ka tavapäraste Eesti jõulutoitude hulka. Seapraad on laialt levinud ka teiste Põhjamaade rahvaste seas, kus üks populaarsemaid põllumajandusloomi on kodusiga.

Harilikult valmistatakse seapraadi praeahjus, harvemini tavalises ahjus kütmise lõppfaasis. Kui varem oli kombeks küpsetada sealiha lihtsalt ahjupannil või -vormis ning kuivamise vältimiseks tuli seda kasta, siis tänapäeval kasutatakse tihti ka küpsetuskotti või keeratakse liha fooliumisse, et see jääks mahlasem.

Tavaliselt kasutatakse seapraeks paksu sealihaviilu, mis koosneb põhiliselt tailihast, kuid mille serva jääb ka pekki. Pekiosa lisab tailihale mahlasust ja suuremal kuumusel võib sellest moodustuda krõbe koorik. Enne küpsetamist hõõrutakse lihatükki mõlemalt küljelt soola, pipra ja muude maitseainetega.

Sealiha juures võidakse küpsetada porgandeid, õunu, kaalikat, sibulat või muid aiavilju. Vahel seapraadi ka pikitakse porgandi, küüslaugu või muu sellisega, et lisada lihale maitset ja võimaldada sisselõigete kaudu niiskusele parem pääs liha sisemusse.

Seaprae traditsiooniline lisand
-------------------------------

Seaprae kõrvale antakse Eestis enamasti keedu-, harvemini praekartulit. Maitseainetest on traditsiooniline lisand kibe eestipärane sinep.

Kirjandus
---------

* Mikko Savikko "Seapraad ja kartulisalat. Pilguheit Eesti kööki". Guide Marketing, 2011
**6. trolliliin** oli Tallinna trolliliin, mis teenindas reisijaid marsruudil Väike-Õismäe – Kaubamaja. Viimane troll väljus liinile Kaubamajast 1. jaanuaril 2016 3:00. Järgnevast hommikust alustasid liini teenindamist hübriidbussid liininumber 42 all.

Peatused
--------

### Väike-Õismäe – Kaubamaja

Väike-Õismäe PR, Väike-Õismäe, Kullerkupu, Nurmenuku, Karikakra, Sinilille, Haabersti, Zoo, Looga, Mustjõe, Humala, Pirni, Hipodroom, Mooni, Taksopark, Koidu, Tõnismägi, Vabaduse väljak, Estonia, Kaubamaja.

### Kaubamaja – Väike-Õismäe

Kaubamaja, Estonia ,Vabaduse väljak, Tõnismägi, Koidu, Taksopark, Hipodroom, Pirni, Humala, Mustjõe, Looga, Zoo, Haabersti, Sinilille, Karikakra, Nurmenuku, Kullerkupu, Väike-Õismäe, Väike-Õismäe PR.

Vaata ka
--------

* Trolliliiklus Tallinnas
* Tallinna ühistranspordiliinid
* 42 (Tallinna bussiliin)

Viited
------

1. ↑  "TLT:Tollid". Originaali arhiivikoopia seisuga 6. juuni 2017. Vaadatud 7. aprillil 2016.

  


| * v
* r
Tallinna trolliliinid |
| --- |
| 
**Toimivad:** 1 • 3 • 4 • 5 |
| 
**Endised:** 2 • 6 • 7 • 8 • 9 |
Viimased sündmused maailmas • Aastate loend • Aasta päevad

◄ |
1. aastatuhat eKr |
**1. aastatuhat**
| 2. aastatuhat
| ►  

◄ |
5. sajand |
6. sajand | **7. sajand**
| 8. sajand
| 9. sajand
| ►  

600. aastad |
610. aastad |
620. aastad |
630. aastad |
640. aastad |
650. aastad |
660. aastad |
670. aastad |
680. aastad |
690. aastad



**7. sajand** ehk **VII sajand** **pKr** ehk **m.a.j.** on kristliku ajaarvamise seitsmes sajand, mis algas 1. jaanuaril 601 ja lõppes 31. detsembril 700.

Araablaste kalifaadi laienemine: ██ Muḩammad (622–632) ██ Neli esimest kaliifi (Rashidun, 632–661) ██ Umaijaadid (661–750)

Sündmused
---------

* islami usk
* majordoomused muutusid Frangi riigi tegelikeks valitsejateks, kuna nende kätte oli koondunud kogu võimutäius.
* ...

Euroopa aastatel 533–600

Inimesed
--------

* Abu Bakr, Araabia kalifaadi esimene kaliif 632–634
* Brahmagupta, india matemaatik ja astronoom
* ‘Alī ibn Abī Ţālib, Araabia kalifaadi kaliif aastatel 656–661
* Dagobert I, Austraasia kuningas 623–634, kõigi frankide kuningas 629–634 ning Neustria ja Burgundia kuningas 629–639
* Gregorius Suur, Rooma paavst 590–604
* Khālid bin Walīd, esimene suur Araabia väejuht
* Muḩammad umbes 557–632, islamiusu prohvet
* ‘Umar ibn al-Khaţţāb, Araabia kalifaadi kaliif aastatel 634–644
* Songtsen Gampo (604–649), Tiibeti Yarlungide dünastia kuningas, esmane Tiibeti budismi asutaja
* Taizong, Hiina keiser 626–649 Tangi dünastiast

Avastused, leiutised ja uuendused
---------------------------------

* ...

Kümnendid ja aastad
-------------------

600. aastad: 601, 602, 603, 604, 605, 606, 607, 608, 609

610. aastad: 610, 611, 612, 613, 614, 615, 616, 617, 618, 619

620. aastad: 620, 621, 622, 623, 624, 625, 626, 627, 628, 629

630. aastad: 630, 631, 632, 633, 634, 635, 636, 637, 638, 639

640. aastad: 640, 641, 642, 643, 644, 645, 646, 647, 648, 649

650. aastad: 650, 651, 652, 653, 654, 655, 656, 657, 658, 659

660. aastad: 660, 661, 662, 663, 664, 665, 666, 667, 668, 669

670. aastad: 670, 671, 672, 673, 674, 675, 676, 677, 678, 679

680. aastad: 680, 681, 682, 683, 684, 685, 686, 687, 688, 689

690. aastad: 690, 691, 692, 693, 694, 695, 696, 697, 698, 699

700
**Kartau** on eesti perekonnanimi.

Statistika
----------

2022. aasta 1. jaanuari seisuga oli Eestis perekonnanimi Kartau 274 inimesel: 133 mehel ja 141 naisel. Perekonnanimede levikult oli Kartau meeste puhul 545. kohal ja naiste puhul 583. kohal.

Perekonnanimi Kartau oli kõige levinum vanuserühmas 80–84 aastat, kus seda oli 10 000 elaniku kohta 2,77. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta keskmiselt 8,44 inimest.

19. sajandi algul pandi pärisorjusest vabastamise käigus Pärnumaal Saarde kihelkonna Jäärja mõisavallas talupojale nimeks Kartau.

Nimede eestistamise käigus loobuti nimest Kartau 20 korral, kui 1936.–1940. aastal võeti uuteks nimedeks Kartna neljal, Jõesoo, Kaareste, Kalmoja kahel juhul, lisaks võeti nimedeks Jõeveer, Kadaru, Kalev, Kaaremaa, Kaaremäe, Kaljaste, Kaljola, Kirss, Kivila, Toodu.

Nime kandjaid
-------------

* Jaan Kartau, eesti jurist ja kohtunik (1938–)
* Juhan Kartau, Eesti poliitik ja ettevõtja (1883–1964)
* Mari Kartau, kunstnik, kunstiteadlane ja kuraator (1968–)
* Ott Kartau, eesti näitleja (1988–)
* Tõnis Kartau, eesti suusahüppaja (1990–)

Viited
------

1. ↑  Statistikaamet: Nimede statistika (vaadatud 04.07.2022)
2. ↑  Onomastika andmebaas. Nimede panemine (algne nimekuju): Kartau.
3. ↑  Onomastika andmebaas. Nimede eestistamine: (vana nimekuju): Kartau.

Välislingid
-----------

* Kartau statistikaameti andmebaasis
Mohe maakonna (roosa) asend Hiinas, Heilongjiangi provintsis ja Da Hinggan Lingi ringkonnas (värviline)
Vaade Mohe maakonna keskuse hoonele Xilinjis Xishani pargist
**Mohe maakond** (漠河县 (traditsioonilises kirjas 漠河縣; *Mòhé Xiàn*)) on maakond (3. järgu haldusüksus) Hiinas Heilongjiangi provintsis Da Hinggan Lingi ringkonna loodeosas. See on Hiina kõige põhjapoolsem maakond; seal asub Hiina põhjapoolseim punkt (53° 34' N).

Maakonna põhjapiiri moodustab Amuuri jõgi, mis on Hiina piiriks Venemaaga. Läänes ja lõunas piirneb maakond Sise-Mongooliaga (Hulun Buir Shi), idas Tahe maakonnaga.

Maakonna pindala on 18 367 km² või 18 233 km². Elanike arv oli 2004. aasta andmetel umbes 80 000.

Maakond on nime saanud Mohe rahva järgi.

Sihtnumber on 165100.

Loodus
------

Mohe maakonnas on Suur-Hingani mäestiku kõige põhjapoolsem osa.

Haldusajalugu
-------------

Mohe maakond asutati ametlikult 14. mail 1981 ning alustas toimimist 16. augustil 1981.

Haldus
------

Maakonna keskus on Xilinji.

Maakond jaguneb neljaks suurvallaks, üheks vallaks ja viieks metsakohaks:

* Xilinji suurvald (西林吉镇) keskel
* Tuqiangi suurvald (图强镇) idas keskel
* Jintao suurvald (劲涛镇) idas
* Hinggani suurvald (兴安镇) kirdes
* Mohe vald (漠河乡) loodes
* Qianshao metsakoht (前哨林场)
* Guliani metsakoht (古莲林场)
* Jin'gou metsakoht (金沟林场)
* Hedongi metsakoht (河东林场)
* Hewani metsakoht (河湾林场)

Rahvastik
---------

1999. aasta seisuga arvestati elanike arvuks 85 534.

2000. aasta rahvaloenduse järgi oli elanike arv 80 982. Rahvastiku tihedus oli 4,41 in/km².

2004. aasta seisuga oli elanikke umbes 80 000.

Rahvuslik koosseis oli 2000. aasta rahvaloenduse järgi järgmine:

| Rahvus | Arv | Osatähtsus |
| --- | --- | --- |
| hiinlased | 76 955 | 95,03% |
| mandžud | 1712 | 2,11% |
| mongolid | 1514 | 1,87% |
| dahurid | 228 | 0,28% |
| hueid | 227 | 0,28% |
| korealased | 226 | 0,28% |
| evengid | 55 | 0,07% |
| orotšonid | 21 | 0,03% |
| sibod | 18 | 0,02% |
| muud | 26 | 0,03% |

Tähtsamad asulad on Xilinji, Tuqiang ja Mohe.

Vaata ka
--------

* Mohe lennujaam

Viited
------

1. ↑  people.fas.harvard.edu
**Mohrenschildti suguvõsa vastastikuse abiandmise selts** on aastal 1903 Tallinnas asutatud selts, mille eesmärgiks oli ühendada Mohrenschildti suguvõsa liikmeid, anda neile kombelist toetust ja rahalist abi. Eesti Vabariigi ajal registreeriti selts 24. aprillil 1920 uuesti.

Seltsi liikmeks võisid saada kõik abielust sündinud Berend Robert von Mohrenschildti (1786-1831) ja Berend Wilhelm von Mohrenschildti (1783-1831) meessoost järeltulijad ning nende abikaasad, lesed ja tütred (ka siis kui nad sama perekonnanime ei kanna).
Õigus seltsilt abi saada oli nii Eestis kui ka väljaspool Eestit elavatel suguvõsa liikmetel

Selts otsustas ennast likvideerida 15 jaanuar 1935 - *"... arvesse võttes, et peale ühe kõik suguvõsa liikmed on surnud või teadmata äraolijad. Ainus veel olemasolev suguvõsa meessoost liige asub Eestis ainult ajutiselt"*.
Otsuse kinnitas 13 veebruaril 1935 Tallinna Vaestelaste Kohus.
Seltsi viimane esimees oli Berend Mohrenschildt

Allikad
-------

* Riigi Teataja nr. 187/188 , 5 november 1920
* ERA fond 14, nimistu 9, säilik 1056
|  |
| --- |
|  |
| Medalikohad |
| Euroopa U-21 meistrivõistlused |
| **Kuld** | 2021 |  |

**Vitaly Janelt** (sündinud 10. mail 1998 Hamburgis) on Saksamaa jalgpallur, kes mängib kaitsva poolkaitsjana Inglismaa Premier League'i klubis Brentford.

Aastatel 2010–2014 kuulus ta Hamburger SV-i noortesüsteemi. Seejärel liitus ta RB Leipzigiga. Hooajal 2016/17 mängis ta Leipzigi reservmeeskonnas Saksamaa tugevuselt neljandas liigas. 2017. aasta jaanuaris läks ta Leipzigist laenule Saksamaa esiliigaklubisse VfL Bochum. 2018. aasta mais sõlmis ta klubiga püsiva kolmeaastase lepingu.

2020. aasta oktoobris sõlmis ta nelja-aastase lepingu Brentfordiga, mis mängis toona Inglismaa esiliigas. 2021. aastal kindlus ta Brentfordiga pääsu Inglismaa kõrgliigasse. Premier League'is lõi ta esimese värava 25. septembril 2021 mängus Liverpooli vastu. 2021/22 lõi Janelt Inglismaa kõrgliigas kokku neli väravat.

Aastatel 2013–2021 mängis Janelt Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks.

Viited
------

1. ↑  Lunt, Sean (12. veebruar 2021). "Brentford star reveals how club convinced him of move – Explains what is so special about Bees". *Sport Witness*. Vaadatud 29. oktoobril 2021.

Välislingid
-----------

 Vitaly Janelt – pildid, videod ja helifailid Wikimedia Commonsis
* Vitaly Janelt brentfordfc.com lehel
**Vaakum** ehk **vaakuum** (ladina *vacuum* 'tühi') on olek, kui mingis ruumis puudub aine (sealhulgas õhk ja muud gaasid). 
Ligilähedane vaakum täidab kogu universumit, välja arvatud tähed, planeedid ja muud taevakehad ning nende atmosfäärid.
Et vaakumis puudub rõhk, siis ei mõju ka väga kiiresti liikuvatele kehadele mingi takistus.

Reaalselt pole aga absoluutset vaakumit võimalik saavutada, sest see ei ole kooskõlas relatiivsusteooria ega ka paljude teiste füüsikaseadustega. Isegi kõige hõredam tähtedevaheline ruum sisaldab ühe kuupmeetri kohta mõne vesiniku aatomi.

Kaitseta inimene või mõni muu elusolend suudab vaakumisse sattunult teadvusel püsida umbes 15...20 sekundit, eeldusel et ta on enne dekompressiooni sügavalt välja hinganud. Laialt levinud arvamus, et vaakumis inimkeha plahvatab, ei vasta tõele, sest nahk ja rakuseinad on piisavalt tugevad, et hoida ära koevedelike keemine ja sellega kaasnev paisumine. Uuringute ja loomkatsete abil on kindlaks tehtud, et isegi teadvuseta inimene suudab vaakumis olla ühe minuti ilma igasuguste kahjustusteta. 

Astronaudid peavad avakosmoses viibides kandma survestatud ülikondi.

Vaakumit kasutatakse ka tööstuslikes protsessides ning näiteks hõõglampides ja kineskoopides.

Esimesena avastas vaakumi võimalikkuse Aasia filosoof Abū Naşr Muḩammad al-Fārābī (elas aastatel 872–950).

Kvantväljateoorias tähendab vaakum välja väikseimat energianivood.

Välislingid
-----------

* Videoloeng vaakumist, vaakumpumpadest ja vaakummeetritest
* Teaduse helisõnastik: Vaakum (Margus Saal) – ERR Teadus, 4. veebruar 2010


| * v
* r
Kosmoselend |
| --- |
| Üldist | 
Astrodünaamika • Satelliidi testimine |
| Kasutusvaldkonnad | 
Kaugseire (Okeanograafia • Foto • Luure) • Kosmoseturism • Navigatsioon • Ringhääling (Satelliittelevisioon • Satelliitraadio) • Satelliitside |
| Mehitatud kosmoselend | 

|  |  |
| --- | --- |
| Üldist | 
Kosmonaut • Skafander |
| Ohud | 
Kosmiline kiirgus • Vaakum • Kaalutus |
| Suurprojektid | 
Apollo • Gemini • Rahvusvaheline kosmosejaam • Mercury • Mir • Shenzhou • Sojuz • Space Shuttle • Voshod • Vostok |

 |
| Kosmoseaparaadid (loend) | 
Kanderakett • Rakett • Kosmoseaparaadi täitursüsteemid • Kosmoselennuk • Tehiskaaslane • Sond • Orbitaaljaam • Kosmoselaev |
| Sihtmärgid | 
Ballistiline • Orbiit (Maa-lähedane • Geostatsionaarne • Selenotsentriline) |
| Õhkutõus | 
Kosmiline kiirus • Kosmodroom • Stardiplatvorm |
| Kosmoseagentuurid | 
CNES • CNSA • CSA • ESA • ISRO • JAXA • NASA • RKA |
**Solidool** ehk **kaltsiummääre** on veekindel ja hea mehaanilise stabiilsusega määre. Solidooli maksimaalne töötemperatuur on 60 °C.

Mootoriõli
Õlid ja määrded

Aparaadiõli | Avioõli | Baasõli | Destillaatõli | Diestrid |
Diisliõli | Elektroreoloogiline vedelik | EM-määre | Emulsioon | Fluoritud õli | Grafiitmääre | Hüdroõli | Hüpoidõli | Immutusõli | Isolatsiooniõli | Jääkõli | Kaabliõli | Karastusõli | Kastoorõli | Kellaõli | Kolloidne grafiit | Kompaundõli | Kompressoriõli | Kondensaatoriõli | Kondiõli | Konserveerimismääre | Konstaliin | Külmutiõli | Kütteõli | Ligroiin | Lihvõli | Linaõli | Loputusõli | Magnetvedelik | Manusteta õli | Masinaõli | Metallitöötlusõli | Mineraalõli | Mittelenduv õli | Molübdeensulfiid | Mootoriõli | Määrdeõli |Naatriummääre | Oliiviõli | Parafiin | Petrolaatum | Petrooleum | Polüglükoolõli | Põlevkiviõli | Rafineeritud õli | Rapsiõli | Rasketööõli | Rasv | Rasvõli | SHC-õli | Silikoonõli | Silindriõli | Solaarõli | Solidool | Spindliõli |Sööbekindelõli | Sünteetiline määre | Sünteetiline õli | Taimeõli | Talveõli | Tavott | Teljeõli | Tihendusmääre | Trafoõli | Transmissiooniõli | Trossimääre | Tseresiin | Turbiiniõli | Tööstusõli | Vaakumõli | Valgeõli | Tehniline vaseliin | Vaseliinõli | Värtnaõli | Õmblusmasinaõli | Üldmasinaõli |
**Metabolism** (kreeka keeles μεταβολή *metabolē* 'muutus') ehk **aine- ja energiavahetus** tähendab organismis aset leidvaid sünteesi- ja lagundamisprotsesse. Metabolism on kõikide elusorganismide rakkudes toimuvate keemiliste reaktsioonide, mille osalusel toimuvad elusrakkudes keemilise energia protsessid, tulem. Terves organismis on sünteesi- ja lagundamisprotsessid omavahel tasakaalus. Oluline osalejamolekul metabolismis on vesi. Metabolism hõlmab biokeemilisi reaktsioone näiteks selliste orgaaniliste molekulidega nagu: 

* rasvhapped
* süsivesikud
* valgud
* aminohapped
* ensüümid
* hormoonid
* vitamiinid
* ravimid
* toksiinid jpt.

Ainevahetuse moodustavad kaks vastandprotsessi – katabolism ja anabolism.

Vaata ka
--------

* ainevahetushaigused
* ainevahetusjäägid
* glükolüüs
* kometabolism
* makroergilised ühendid
* toitumistüübid

Viited
------

1. ↑  **ingl k** , V. B. Rastogi, B. Kishore, *A Complete Course in ISC Biology*, Chapter 3: Being Alive:What Does it Mean?, 2009, ISBN 81-209-0822-8, 
Google`i raamat online (vaadatud 13.04.2013)

Välislingid
-----------

* Citizendiumi artikkel
* (Video inglise keeles)
"Freyja", kunstnik John Bauer (1882–1918)
**Vaanid** (vanapõhja *Vanr*, mitmuses *Vanir*) oli Skandinaavia mütoloogias jumalate hõim, keda seostati viljakuse, tarkuse ja võimega ennustada tulevikku. Vaanid oli üks kahest jumalate hõimust (aaside kõrval), nende järgi sai nime Vanaheimr ("Vaanide kodu"). Pärast aaside ja vaanide sõda said vaanid osaks aasidest. Hilisemas kontekstis viidatakse vaanidele vahel kui aaside hõimu liikmetele.

Vaanidest räägitakse "Vanemas Eddas", mis koostati 13. sajandil varasemate allikate põhjal, "Nooremas Eddas" ja "Heimskringlas", mille mõlemad kirjutas 13. sajandil Snorri Sturlusson, ning ka skaldiluules. Erinevalt vaanidest mainitakse aase ka teiste germaani rahvaste pärimuses.

Kõik allikad nimetavad jumalaid Njörðrit, Freyri ja Freyjat vaanideks. Euhemeeriline proosalõik "Heimskringlas" lisab, et ka Njörðri õde – kelle nime ei mainita – ja Kvasir olid vaanid. Samuti jutustab "Heimskringla" kuningas Sveigðiri reisist Vanaheimrisse, kus ta kohtab naist nimega Vana, kellega saab lapse nimega Vanlandi ("Inimene vaanide maalt").

Ehkki Heimdallrit ja Ullrit pole otsesõnu vaanideks nimetatud, on oletatud, et nad võiksid vaanide sekka kuuluda. "Nooremas Eddas" nimetatakse metskulti "vaanide lapseks". Mõne teadlase arvates võivad vaanid seostuda väikeste kullalehetükkidega, mida on leitud mõnest Skandinaavia asulast suure rahvasterändamise ajast kuni viikingiajastuni ning mõnikord haudadest. Oletatud on ka, et vaanid võisid algselt olla indoeurooplaste eelse neoliitilise Euroopa jumalad või protoindoeuroopa religiooni viljakusjumalad. Arvatud on, et mingil kujul võisid neid austada paganlikud anglosaksid.
Brasiiliasse viidi esimesed neegerorjad 1538. aastal. 17. sajandiks oli jõutud niikaugele, et neid veeti sinna aastas sisse juba 44 000. Esimese, 1798. aastal toimunud usaldusväärse rahvaloenduse andmeil elas Brasiilias 1 582 000 orja ja 406 000 vaba mustanahalist, samal ajal kui kogu rahvaarv oli 3 250 000 .

Mustad andsid suure panuse ühiskonna kujunemisse. Nende levik oli peaaegu täielikult sõltuv nende isandate liikumisest, keda omakorda mõjutas maavarade avastamine või uute taimekultuuride hindaminek.

Istandusteomanikud püüdsid kalli hinna eest ostetud neegerorjast saada maksimaalselt kasulikke jõupingutusi, mitte lihtsalt maksimumtöötunde. Sest paljud suurmaaomanikud mõistsid varsti, et kui nende teenistuses oleva aafriklase energiat väärtarvitada või üle koormata, maksab see vähem dividende kui teda hästi hoida; ja sealt mindi edasi orja ärakasutamisele eesmärgiga võtta temast nii palju kui võimalik, kahjustamata tema normaalset tõhusust. Isanda huvides oli säilitada seda tõhusust, kuna neeger oli tema kapital, tema töömasin, osa tast endast, mis annab seletust rohkele ja heale toidule, mida Peckholt nägi omanikke oma orjadele Brasiilias välja jagavat. Neegri toit Brasiilia istandustes polnud ehk iseäralik mingite kulinaarsete nüansside poolest, kuid see oli katkematu toiduallikas: maisi, soolaliha ja ubade küllus, mida see sisaldas, seletab selle kohasust raskele tööle, mida põlluorjalt nõuti

Kirjandus
---------

1. ↑  Mannix, D. P. Cowley, M. 1988. Mustad lastid. Tallinn, kirjastus Eesti Raamat
2. ↑  Freyre, G. 1956. The Masters and the Slaves [Casa-Grande & Senzala]: A Study in the Development of Brazilian Civilization.

Vaata ka
--------

* Pruul, Sven. Afrokultuuri kujunemise eeldused Brasiilias. (Uurimistöö)
**Meta Lumi** (sünninimi **Meta Moorberg**; 28. aprill 1924 – 19. november 1996) oli eesti tõlkija.

Ta õppis Rakvere Kaubanduskeskkoolis.

Aastatel 1945–1946 õppis Haapsalu linna õhtuses parteikoolis ja töötas ELKNÜ Läänemaa organisatsiooni arvestussektori juhatajana.

1970. ja 1980. aastatel töötas ta EKP Keskkomitee Partei Ajaloo Instituudi tõlkeosakonna vanemteadurina.

Ta on tõlkinud eesti keelde Lenini teoseid ja muud marksismi-leninismi alast kirjandust.

Ta on maetud Pärnamäe kalmistule.

Tunnustus
---------

* 1970, 1972, 1977, 1984 Eesti NSV Ülemnõukogu Presiidiumi aukiri
* 1974 Eesti NSV teeneline kultuuritegelane

Viited
------

1. ↑  Parteikool annab juhiseid edaspidiseks tööks. Läänlane, 27. aprill 1946
2. ↑  E-kalaoog ESTER. Lumi, M. tõlkija
3. ↑  Kalmistute register HAUDI

Välislingid
-----------

* Rahvusarhiivi fotode andmebaas FOTIS. Meta Lumi, Partei Ajaloo Instituudi tõlkesektori töötaja
* Rahvusarhiivi fotode andmebaas FOTIS. Partei Ajaloo Instituudi töötaja Meta Lumi kaitseb teaduskraadi (26.04.1974)
**Theodore Burr** (16. august 1771 Torrington, Connecticut – 22. november 1822 Middletown, Pennsylvania) oli USA sillaehitaja ja leiutaja, Burri sõrestiku leiutaja. 

Ta oli USA esimesi sillaprojekteerijaid.

1793. aastal asus ta elama Oxfordi külla Chenango maakonnas (New Yorgi osariik), kus 1794. aastal ehitas vesiveski ja 1800. aastal üle Chenango jõe talasilla. 

Aastatel 1809–1811 ehitas ta Oxfordis oma perele muljetavaldava föderaalstiilis kahekorruselise elumaja, mis on tänini säilinud laiendatud kujul (hoone külgtiivad ehitati hiljem). Tänapäeval asuvad hoones, mis tuntud kui Theodore Burr House, avalik raamatukogu (Oxford Memorial Library) ja Burri katusega sildade uurimiskeskus (Theodore Burr Covered Bridge Resource Center). Hoone on ajaloomälestis.

Burri sõrestik
--------------

1804. aastal leiutas ta uue sillasõrestiku tarinduse – Burri sõrestiku – ning kasutas seda lahendust tulemuslikult enda projekteeritud sildadel. Neist esimene sellise tarindusega oli 1804. aastal valminud sild Waterfordis Saratoga maakonnas Hudsoni jõe keskjooksul. Üle saja aasta ekspluatatsioonis olnud sild hävis 1909. aastal tulekahjus. 

1817. aastal patenteeris ta oma leiutise.

Katustatud sillad Susquehanna jõel
----------------------------------

Aastatel 1811–1818 projekteeris ja ehitas ta (või oli järelevaataja rollis) viis kaetud ehk katustatud silda Susquehanna jõe kesk- ja alamjooksul. Neist neli silda ehitati Pennsylvania osariigis: Nescopeck Fallsis Berwickis, Columbias (McCall's Ferry Bridge), Harrisburgis ja Northumberlandis. Viies sild, 1,3 km pikkune Port Depositi sild Susquehanna jõe alamjooksul, valmis 1818. aastal Port Depositi lähedal Marylandi osariigis.

Isiklikku
---------

Tema nõbu oli USA asepresident Aaron Burr.

Viited
------

1. ↑  Theodore Burr Covered Bridge Resource Center. oxfordmemoriallibrary.org
2. ↑  McCalls Ferry Covered Bridge. mikeandjackiesstore.com

Välislingid
-----------

* Oxford Memorial Library and Theodore Burr Covered Bridge Resource Center. Theodore Burri ehitatud hoone renoveeritud ja laiendatud kujul
**Futebol Clube de Famalicão** on Portugali jalgpalliklubi, mis tegutseb Vila Nova de Famalicãos. See mängib riigi kõrgliigas Primeira Liga.

Klubi on asutatud 21. augustil 1931. Klubi kodustaadion on alates 1952. aastast olnud Estádio Municipal 22 de Junho, mis mahutab 5307 pealtvaatajat.

Klubi kõige edukam periood oli 1990. aastatel, kui aastatel 1990–1994 mängiti neljal hooajal järjest Portugali kõrgliigas. Kõrgliigassse jõuti uuesti 2019. aastal. Vahepeal mängiti isegi Portugali tugevuselt viiendas liigas.

Klubi omanik on Quantum Pacific Group, mis on samuti 30% ulatuses Madridi Atlético omanik.

Saavutused
----------

* Portugali esiliiga: 1977–78, 1987–88

Viited
------

Välislingid
-----------

* Ametlik koduleht

| * v
* r
Primeira Liga |
| --- |
| Klubid 2020–2021 | 
Belenenses SAD **·**  Benfica **·** Boavista **·** Braga **·** Famalicão **·** Farense **·** Gil Vicente **·** Marítimo **·** Moreirense **·** Nacional **·** Paços de Ferreira **·** Portimonense **·** Porto **·** Rio Ave **·** Santa Clara **·** Sporting CP **·** Tondela **·** Vitória de Guimarães |
Theodor Schiemann
**Theodor Heinrich Christian Karl Schiemann** (5. juuli (vkj)/ 17. juuli 1847 Grobiņa, Kuramaa – 26. jaanuar 1921 Berliin) oli baltisakslasest ajaloolane, arhivaar ja harrastusarheoloog.

Ta õppis algul Gläseri koolis, seejärel aastatel 1858–1867 Jelgava kubermangugümnaasiumis. Aastatel 1867–1872 õppis ta Tartu Ülikoolis ajalugu (sai 1868. aastal kuldauraha).

Schiemann oli varauusaja ja uusaja uurija, ta töötas nii Tallinna linnaarhivaarina aastast 1883 kui ka Berliini ülikooli ajalooprofessorina.

Tema juhtimisel toimusid Viljandi ordulinnusel esimesed arheoloogilised kaevamised, mis paljastasid konvendihoonete keldrivõlve. Kuid võlvid jäeti lahtiselt seisma ja nõnda lagunesid need mõne aastaga. Samuti müüs Schiemann kaevamiste kulude katteks varemetelt telliseid. Siiski panid need kaevamised aluse Viljandi linnuse järjepidevale uurimisele.

Ta oli ka Saksa keisri Wilhelm II lähedane sõber ja nõuandja.

Saksa esimese okupatsiooni ajal 1918. aastal määras keiser ta Tartu Provintsiaalülikooli kuraatoriks.

Viited
------

1. 1 2

Välislingid
-----------

* Theodor Schiemann Eesti vanema kirjanduse digitaalses tekstikogus EEVA
KVA muuseumi kogud
**Kaitseväe Akadeemia muuseum** on 1990ndate keskel asutatud muuseum Tartus, mis kuulub Kaitseväe Akadeemia koosseisu. Muuseumi peaülesandeks on muu hulgas Eesti sõjandusliku hariduse ajalooga seotud ainese väljaselgitamine, kogumine, säilitamine, uurimine ja üldsusele vahendamine.

Muuseumi ekspositsioon keskendub Eesti kaitsejõudude tutvustamisele nii esimesel kui teisel iseseisvusperioodil. Seal on lai valik sõjaväelist sümboolikat ning mitmesuguseid relvi. Muude eksponaatide seas leiab Kaitseväe Akadeemia muuseumist näiteks Jakob Hurda tõlgitud käsiraamatu eesti noorsõduritele Vene armees, Ants Laaneotsale kuulunud 1992. aasta Vabariigi aastapäeva paraadiks valmistatud välivormi ainueksemplari ja Vabadussõjas võidelnud Põhja-Läti brigaadi mütsimärgi.

Ajalugu
-------

Kaitseväe Akadeemia muuseum asub Tartus samas hoones Kaitseväe Akadeemia ja Balti Kaitsekolledžiga. Maja hakati 1939. aastal ehitama Kaitseliidu tellimusel, valmimise ajal tegutses hoones aga juba Eesti Kommunistliku Partei Töölismaja. Teises maailmasõjas sai hoone mürsutabamusi ning põles sõja jooksul mitu korda. Sõja järel jõudsid majas tegutseda Teaduste Akadeemia Tartu instituudid ning Tartu oblasti parteikomitee, täitevkomitee ning oblastikohus, enne kui hoone 1956. aastal uuesti põles. Pikalt tegutses hoones Eesti Põllumajanduse Akadeemia.

Kaitseväe Akadeemia muuseum alustas 1990. aastate alguses Kaitseliidu arhiivina. 1998. aastast kuni 2021. aastani oli muuseum Kaitseväe Akadeemia alluvuses. Alates 2022. aastast kuulub Kaitseväe Akadeemia muuseum Eesti sõjamuuseumi – kindral Laidoneri muuseumi koosseisu.

KVA muuseum

Viited
------

1. ↑  Muuseum. Kaitseväe Akadeemia, vaadatud 14.11.2021.
2. ↑  Beek, M. (2022). Kaitseväe Akadeemia muuseumi iseloomustus.
3. ↑  "VEEBINÄITUS: TARKUSE MAJA RIIAMÄEL". *KVA koduleht*.
4. ↑  "Kaitseväe Akadeemia muuseum Tartus". *Eesti Sõjamuuseum*.

Välislingid
-----------

* Muuseumist Kaitseväe Akadeemia kodulehel
* Muuseumist Eesti sõjamuuseumi kodulehel
|  |  |
| --- | --- |
|  |  *See artikkel on mõiste "kivi" tähendusest; teadusliku termini kohta vaata artiklit Kivim; perekonnanime kohta vaata artiklit Kivi (perekonnanimi); kivitõbe põhjustavate kõvastunud kivide kohta vaata artiklit Konkrement; elektroonika mõiste kohta vaata artiklit Kivi (elektroonika)* |

---

Põhja-Eesti rannakivid
Naissaare suurim rändrahn – Põlendikukivi
Kivid
**Kivil** ei ole ranget teaduslikku definitsiooni ning sõna "kivi" on mitmetähenduslik. Enamasti peetakse kivi all silmas tahket mineraalset agregaati, mis on liivaterast suurem.

Mõnikord kasutatakse sõna "kivi" siiski teadusliku termini "kivim" rahvapärase sünonüümina. 

Kivi ja kivimi eristamiseks võib ütelda ka nii, et kivi on konkreetne füüsikaline keha, kivim aga on teatud kehade klass. Näiteks graniit on kivim, graniidist tehtud tänavasillutiskivi on aga kivi, mitte kivim. Kätte saab võtta kivi, kuid mitte kivimit. Kätte saab võtta ainult kivimi näidise. Kivi saab selles tähenduses võrrelda juustutüki, kivimit aga juustusordiga. 

Kiviks võidakse pidada ka mitmesuguseid mineraale. Näiteks nimetatakse vääriskiviks enamasti mineraale, mitte kive.

Liitsõna osana on sõna "kivi" oskuskeeles kasutusel: näiteks "kivikülv", "rändkivi", "kivimeteoriit" jne.

Kivid ei pea olema tingimata looduslikud: ka telliskivi on kivi. See, kas kivim peab olema looduslik, on vaieldav. Looduslikku kivi(mit) nimetatakse näiteks ehituses ka *looduskiviks* (vastand tehiskivi).

Suurimad Eesti kivid on liustiku poolt siia toodud rändrahnud.

Žargoonis võib sõna "kivi" tähendada ka hašišit.

#### Vaata ka

* Kivi raiumine

Viited
------

1. ↑  "Eesti keele seletavas sõnaraamatus" (vaadatud 06.11.2015).
2. ↑  Kanep: hašiš veebisaidil www.narko.ee (vaadatud 26.08.2016).

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kivi** |

|  |  |
| --- | --- |
|  | Tsitaadid Vikitsitaatides: **Kivi**
 |

* kivid.info Kivide kohta Tallinna Tehnikaülikooli Geoloogiainstituudi lehel
**Arusha piirkond** on 1. järgu haldusüksus (piirkond) Tansaanias. Piirkond asub riigi kirdeosas Keenia piiri ääres. Arusha naaberpiirkonnad on idas Kilimanjaro, lõunas Manyara ning läänes Mara ja Simiyu piirkond.

Piirkond jaguneb viieks ringkonnaks: Ngorongoro, Arusha, Karatu, Monduli ja Arumeru.

Arusha piirkonna pindala on 33 809 km². Aastal 2002 elas piirkonnas 1 292 973 inimest. Olulise osa elanikest moodustavad masaid.

Piirkonna keskus ja suurim linn on Arusha, teised suuremad linnad on Monduli, Longido, Loliondo, Mto Wa Mbu, Karatu ja Usa River.

Piirkonda läbib Ida-Aafrika riftivöönd. Arusha piirkonna lääneosas asub Ngorongoro vulkaan ja seda ümbritsev UNESCO maailmapärandi nimistusse kuuluv Ngorongoro looduskaitseala. Sellest põhja pool asub Ol Doinyo Lengai vulkaan. Meru vulkaani ümbritseb Arusha rahvuspark. Piirkonda jääb osa Serengeti rahvuspargist. Arusha piirkonnas asub ka Umba org, kus on haruldaste Umba safiiride leiukoht.

Enamik teedest on katteta. Kolmest kattega teest üks ühendab Kilimanjaro lennujaama Nairobiga, teine viib Arushast Dodomasse ja kolmas viib Dodoma teelt Ngorongoro vulkaani juurde. Piirkonnas pole ühtki laevatatavat jõge ega järve. Keenia piiril asub soolarikas Natroni järv.

Piirkonda külastab palju turiste.

Viited
------

1. ↑  Sub-Divisional Population Projection for Year 2016 and 2017 Based on 2012 Population and Housing Census. National Bureau of Statistics, vaadatud 16.08.2019

Tansaania piirkonnad

Arusha **·** Dar es Salaam **·** Dodoma **·** Geita **·** Iringa **·** Kagera **·** Katavi **·** Kigoma **·** Kilimanjaro **·** Lindi **·** Lõuna-Pemba **·** Lõuna-Sansibar **·** Lääne-Sansibar **·** Manyara **·** Mara **·** Mbeya **·** Morogoro **·** Mtwara **·** Mwanza **·** Njombe **·** Pwani **·** Põhja-Pemba **·** Põhja-Sansibar **·** Rukwa **·** Ruvuma **·** Shinyanga **·** Simiyu **·** Singida **·** Songwe **·** Tabora **·** Tanga
**Raxat Älïev** või **Rahhat Älijev** (kasahhi *Рахат Мұхтарұлы Әлиев*; 10. detsember 1962 – 24. veebruar 2015) oli Kasahstani ärimees, endine riigitegelane, diplomaat ja president Nursultan Nazarbajevi väimees, kes oma elu viimased aastad elas pagenduses.

Aastatel 2002 kuni 2005 oli Älïev Kasahstani erakorraline ja täievoliline suursaadik Austrias. 2005. aasta juulis sai temast Kasahstani välisministri esimene asetäitja, augustis riigi eriesindaja koostööküsimustes OSCEga. 2007. aasta veebruaris sai temast taas suusaadik Austrias ning Kasahstani alaline esindaja OSCE ja teiste rahvusvaheliste organisatsioonide juures Viinis.

2007. aasta 26. mail teatas Älïev, et asub president Nazarbajeviga opositsiooni ja vabastati kõigilt ametikohtadelt.
Mai lõpus esitati talle süüdistused tõsistes kuritegudes (korduv relvastatud inimrööv organiseeritud grupi poolt omakasu motiividel).

Austria föderaalkohus keelas Älïevi väljaandmise Kasahstanile, tuues põhjenduseks, et ei saa loota, et kohtupidamine tema üle seal õiglane on. 2008. aasta jaanuaris mõistis Almatõ rajoonikohus Älïevile tagaselja 20 aastat range režiimiga koloonias koos omandi konfiskeerimisega.

2009. aastal avaldas Älïev raamatu Nazarbajevist pealkirjaga "The Godfather-in-law" (Ristiäi).

Nursultan Nazarbajevi tütre Darigaga on Älïevil kaks poega ja tütar. Abielu oli lahutatud.
|  |  |
| --- | --- |
|  |  *See artikkel räägib geoloogia mõistest; meditsiini mõiste kohta vaata artiklit Korplööve* |

---

Gneisile on omane vöödilisus ehk gneisiline tekstuur
Silmisgneiss
**Gneiss** on gneisilise tekstuuriga kõrge astme moondekivim.

Sõna "gneiss" päritolu ei ole selge. On väidetud, et see tuleb keskülemsaksa sõnast *gneist* ('sädelema').

Gneisis vahelduvad kihid, milles mineraaliterad moodustavad suunatud tekstuuri, kihtidega, milles teradel on valdavalt isomeetriline kuju, nii et eelistatud orientatsioon puudub. Selline tekstuur annabki gneisile iseloomuliku vöödilise välimuse. Suunatud tekstuur on reeglina vähem kui pooltel gneisi koostises olevatest mineraaliteradest.

Gneiss on regionaalse moonde kivim. See sisaldab enamasti peamiselt kvartsi ja päevakivi, kuid koostis ei ole gneisi määramisel põhiline. Gneisile on olemuslikud moondeaste ja gneisiline väljanägemine. Gneiss on regionaalse moonde lõppetapp. Gneisi algmaterjal on enamasti savi või muda. Selle mattumisel ja tihenemisel tekib settekivim savikilt, mille moondumise saadus on kilt. Kilt moondub edasi kristalseks kildaks, mis omakorda rõhu ja temperatuuri edasisel tõusmisel muutubki gneisiks. Gneiss võib tekkida ka muul viisil, kuid selline teke on kõige tavalisem.

Et nimetus "gneiss" ei ütle iseenesest koostise kohta midagi, lisatakse mõnikord põhinimetuse ette gneisis valdava mineraali nimetus, näiteks "küünekivigneiss". Nimetuse esimene pool võib viidata ka struktuurile (silmisgneiss), kivimilisele koostisele (granitoidne gneiss) jne.

Mõnikord on keeruline eristada gneissi ja migmatiiti, sest osaliselt üles sulanud gneiss ongi migmatiit. Samas pole ühemõtteliselt määratud, mil määral peab gneiss olema üles sulanud, et olla migmatiit. Seetõttu kasutatakse sellist kiviminimetust nagu migmatiseerunud gneiss.

Ortogneiss on gneiss, mis on tekkinud tardkivimist, aga paragneiss on gneiss, mis on tekkinud settekivimist.

Leelispäevakivi läätseliste porfüroblastidega gneisi erim on silmisgneiss.

Mõned maailma kõige vanemad kivimid kuuluvad gneisside hulka. Need on tekkinud juba arhaikumis kuni 4 miljardit aastat tagasi. Kuid sugugi kõik gneisid ei ole nii vanad: tuntakse ka uusaegkonna gneisse.

|  |  |
| --- | --- |
|  | Pildid, videod ja helifailid Commonsis: **Gneiss** |